Carlos Sainz hu l-favorit li jieħu post Vettel mal-Ferrari. Il-media Taljana hi konvinta li s-sewwieq ta’ 26 sena se jkun qed isuq mal-iskuderija ta’ Maranello mill-istaġun li ġej. Sainz kien wieħed miż-żewġ ismijiet li ssemmew hekk kif ilberaħ ħarġet uffiċjalment l-aħbar li Sebastian Vettel ma kienx se jibqa’ wieħed mis-sewwieqa tal-Ferrari. Vettel kien iffirma ma’ Ferrari fl-2015 u magħhom kellu 14-il rebħa, 54 post finali fuq il-podju u 12-il pole position. Daniel Ricciardo hu isem ieħor li ssemma li jista’ jingħaqad mal-Ferrari iżda ġie skartat fl-aħħar sigħat.